**NÁRODNÁ RADA SLOVENSKEJ REPUBLIKY**

**IV. volebné obdobie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo: 1392/2008

**712a**

**Spoločná správa**

výborov Národnej rady Slovenskej republiky o prerokovaní **Vládneho návrhu zákona, ktorým sa mení a dopĺňa zákon Národnej rady Slovenskej republiky č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb a o zmene zákona Slovenskej národnej rady č. 372/1990 Zb. o priestupkoch v znení neskorších predpisov** (tlač 712)vo výboroch Národnej rady Slovenskej republiky

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Výbor Národnej rady Slovenskej republiky pre zdravotníctvo ako gestorský výbor pri rokovaní o Vládnom návrhu zákona, ktorým sa mení a dopĺňa zákon Národnej rady Slovenskej republiky č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (tlač 712) (ďalej len gestorský výbor) podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky túto spoločnú správu výborov Národnej rady Slovenskej republiky o prerokovaní vyššie uvedeného návrhu zákona:

**I.**

Národná rada Slovenskej republiky uznesením č. 997 z 11. septembra 2008 po prerokovaní Vládneho návrhu zákona, ktorým sa mení a dopĺňa zákon Národnej rady Slovenskej republiky č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (tlač 712) v prvom čítaní rozhodla, že podľa § 73 ods. 3 písm. c) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky prerokuje uvedený materiál v druhom čítaní a prideľuje návrh podľa § 74 ods. 1 citovaného zákona na prerokovanie

Ústavnoprávnemu výboru NR SR

Výboru Národnej rady Slovenskej republiky pre verejnú správu a regionálny rozvoj

Výboru Národnej rady Slovenskej republiky pre ľudské práva, národnosti a postavenie žien a

 Výboru NR SR pre zdravotníctvo.

**II.**

Gestorský výbor nedostal žiadne pozmeňujúce a doplňujúce návrhy poslancov, ktorí nie sú členmi výborov, ktorým bol návrh zákona pridelený (§ 75 ods. 2 zákona č. 350/1996 Z. z. ).

**III.**

**Ústavnoprávny výbor Národnej rady Slovenskej republiky** prerokoval Vládny návrh zákona, ktorým sa mení a dopĺňa zákon Národnej rady Slovenskej republiky č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (tlač 712) dňa 15. októbra 2008 a odporučil Národnej rade Slovenskej republiky návrh zákona schváliť so zmenami a doplnkami (uznesenie č. 482 z 15. októbra 2008).

**Výbor Národnej rady Slovenskej republiky** **pre verejnú správu a regionálny rozvoj** prerokoval Vládny návrh zákona, ktorým sa mení a dopĺňa zákon Národnej rady Slovenskej republiky č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (tlač 712) dňa 9. októbra 2008 a odporučil Národnej rade Slovenskej republiky návrh zákona schváliť so zmenami a doplnkami (uznesenie č. 212 z 9. októbra 2008).

**Výbor Národnej rady Slovenskej republiky pre ľudské práva, národnosti a postavenie žien** prerokoval Vládny návrh zákona, ktorým sa mení a dopĺňa zákon Národnej rady Slovenskej republiky č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (tlač 712) dňa 14. októbra 2008. Výbor neprijal uznesenie, nakoľko pri hlasovaní o návrhu uznesenia nebol uznášaniaschopný (výpis zo zápisnice z 37. schôdze výboru).

**Výbor Národnej rady Slovenskej republiky** **pre zdravotníctvo** prerokoval Vládny návrh zákona, ktorým sa mení a dopĺňa zákon Národnej rady Slovenskej republiky č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (tlač 712) dňa 13. októbra 2008 a odporučil Národnej rade Slovenskej republiky návrh zákona schváliť so zmenami a doplnkami (uznesenie č. 116 z 2008).

**IV.**

Z uznesení výborov uvedených pod bodom III. tejto správy vyplývajú tieto pozmeňujúce a doplňujúce návrhy:

1. **V čl. I sa za bod 3 vkladá nový bod 4**, ktorý znie:

„4. V § 5 ods. 1 sa slovo „zamestnanci“ nahrádza slovom „príslušníci“.

Zosúladenie terminológie so zákonom SNR č. 564/1991 Zb. o obecnej polícii.

Ďalšie body sa primerane prečíslujú.

**Výbor NR SR pre zdravotníctvo**

**gestorský výbor odporúča s c h v á l i ť**

1. **V čl. I sa za bod 4 vkladá nový bod 5**, ktorý znie:

„5. V § 5 ods. 3 sa slová „iných omamných prostriedkov“ nahrádzajú slovami „omamných látok alebo psychotropných látok“.“.

Ďalšie body sa primerane prečíslujú.

Zjednotenie terminológie so zákonom č. 139/1998 Z. z. o omamných látkach, psychotropných látkach a prípravkoch v znení neskorších predpisov (v nadväznosti aj na 2. bod návrhu zákona).

**Ústavnoprávny výbor NR SR**

**Výbor NR SR pre verejnú správu a regionálny rozvoj**

**Výbor NR SR pre zdravotníctvo**

**gestorský výbor odporúča s c h v á l i ť**

1. **V čl. I v bode 7** sa znenie poznámky pod čiarou k odkazu 5a nahrádza znením: „Napríklad § 74 až 76 zákona č. 315/1996 Z. z. o premávke na pozemných komunikáciách v znení neskorších predpisov.“.

Úprava znenia poznámky pod čiarou vzhľadom na to, že nový cestný zákon ešte nebol schválený.

**Ústavnoprávny výbor NR SR**

**Výbor NR SR pre verejnú správu a regionálny rozvoj**

**Výbor NR SR pre zdravotníctvo**

**gestorský výbor odporúča s c h v á l i ť**

**4.** **V čl. I bod 9 § 6** vrátane nadpisu znie:

„ § 6

Zriadenie protialkoholickej izby

Protialkoholickú záchytnú izbu (ďalej len „záchytná izba“) zriaďuje a jej spádové územie určuje Ministerstvo zdravotníctva Slovenskej republiky po dohode s obcou, pre ktoré územie je záchytná izba určená. Spádové územie záchytnej izby môže byť určené aj pre viaceré obce po dohode s obcou, pre ktorú je záchytná izba určená.“.

Aj z pohľadu miest a obcí je rešpektovaný fakt, že vznikla spoločenská potreba opätovného zriaďovania protialkoholických záchytných staníc na Slovensku. Za zásadný rozpor je možné považovať to, že v návrhu zákona protialkoholické záchytné izby môžu zriaďovať len obce vo svojej originálnej pôsobnosti ako bližšie nešpecifikovaný typ zariadenia na ochranu verejného poriadku. Ochrana verejného poriadku je spoločnou pôsobnosťou štátu a obcí. Uvedeným návrhom by došlo k situácii, kedy štát de facto rezignuje na výkon týchto pôsobností, zvlášť ak sú zásadným spôsobom previazané na iné pôsobnosti a orgány štátu – policajný zbor, zdravotníctvo a pod.

**Výbor NR SR pre verejnú správu a regionálny rozvoj**

**gestorský výbor odporúča n e s c h v á l i ť**

1. **V Čl. I v bode 12 v § 9 odsek 1** znie:

„(1) Dopravu osoby uvedenej v § 8 ods. 1 zabezpečuje ten, kto zistí totožnosť tejto osoby podľa osobitného predpisu.7a)“.

Poznámka pod čiarou k odkazu 7a znie:

„7a) § 18 ods. 1 zákona č. 171/1993 Z. z. zákona Národnej rady Slovenskej republiky o Policajnom zbore.

§ 9 ods. 1 písm. a) zákona Slovenskej národnej rady č. 564/1991 Zb. o obecnej polícii.“.

Policajný orgán resp. príslušníci mestskej polície a príslušníci štátnej polície sú jediní oprávnení riešiť priestupky proti verejnému poriadku. Iba príslušníci policajného zboru a mestskej polície sú oprávnení obmedziť osobnú slobodu osoby, u ktorej je iba podozrenie, že je pod vplyvom alkoholu. Preprava zriaďovateľom záchytnej izby je ukladaná nad rámec povinností, ktoré môže obec vykonávať. Obec nemá právo použiť donucovacie prostriedky a právo použiť donucovacie prostriedky nemá ani zriaďovateľ záchytnej izby. Okrem donucovacích prostriedkov ide  aj o obmedzenie osobnej slobody umiestnením v tzv. opileckej sanitke. Na to je zriadená polícia. Polícia môže vykonať vyšetrenia, polícia musí zabezpečiť aj prepravu do zdravotníckeho zariadenia aj prepravu do záchytnej izby. Verejný poriadok je nielen záležitosťou obcí, ale aj polície. Ak sú nutné pri zabezpečení verejného poriadku procesy, na ktoré má oprávnenie zo zákona iba polícia, nemôže byť táto povinnosť ukladaná inému, kto týmito opatreniami efektívne nedisponuje.

**Výbor NR SR pre zdravotníctvo**

**gestorský výbor odporúča s c h v á l i ť**

**6.** **V čl. I vypustiť bod 12.**

Zamestnanci prevádzkovateľa nemajú zákonné oprávnenia na obmedzenie osobnej slobody a použitie moci voči agresivite intoxikovanej osoby. Týmito oprávneniami disponuje iba polícia.

**Výbor NR SR pre verejnú správu a regionálny rozvoj**

**gestorský výbor odporúča n e s c h v á l i ť**

**7. V Čl. I sa za bod 12 vkladá nový bod 13**, ktorý znie:

„13. V § 10 sa slová „Policajný orgán“ nahrádzajú slovami „Príslušník Policajného zboru alebo príslušník obecnej a mestskej polície“.

Ďalšie body vládneho návrhu zákona sa primerane prečíslujú.

Ide o úpravu textu z dôvodu konkretizácie o ktorého príslušníka policajného orgánu ide.

**Výbor NR SR pre zdravotníctvo**

**gestorský výbor odporúča s c h v á l i ť**

**8. V čl. I bode 18 v § 12a ods. 1** sa vypúšťa písmeno c).

Doterajšie písmená d) až h) sa označia ako písmená c) až g).

V nadväznosti na uvedenú úpravu sa vykoná legislatívno-technická úprava v bode 18 v § 12a ods. 2 (preznačenie písmen).

Nevykonateľnosť ustanovenia vzhľadom na absenciu vymedzenia pojmu resp. neexistencie opatrení v platnom právnom poriadku.

**Výbor NR SR pre zdravotníctvo**

**gestorský výbor odporúča s c h v á l i ť**

**9. V čl. I v § 12a ods. 3** sa slová „policajný orgán“ nahrádzajú slovami „orgány Policajného zboru“ a slová „orgán Železničnej polície“ sa nahrádzajú slovami „orgány Železničnej polície“.

Legislatívno-technická úprava v nadväznosti na legislatívnu skratku zavedenú v § 5 ods. 1 zákona.

**Výbor NR SR pre zdravotníctvo**

**gestorský výbor odporúča s c h v á l i ť**

1. **Za čl. I sa vkladá nový čl. II**, ktorý znie:

„Čl. II

Zákon č. 416/2001 Z. z. o prechode niektorých pôsobností z orgánov štátnej správy na obce a vyššie územné celky v znení zákona č. 567/2001 Z. z., zákona č. 184/2002 Z. z. a zákona č. 103/2003 Z. z. sa dopĺňa takto:

V § 2 písm. j) sa za tretí bod vkladá nový štvrtý bod, ktorý znie:

„4. zriaďovanie protialkoholickej záchytnej izby,“.

Doterajší štvrtý a piaty bod sa označujú ako piaty a šiesty bod.

Čl. II a čl. III sa prečíslujú ako čl. III a čl. IV.

Nakoľko ide o prenesený výkon štátnej správy na obce, je potrebné tento fakt premietnuť aj v „kompetenčnom zákone“.

**Výbor NR SR pre verejnú správu a regionálny rozvoj**

**gestorský výbor odporúča n e s c h v á l i ť**

**V.**

Gestorský výbor na základe stanovísk výborov k Vládnemu návrhu zákona, ktorým sa mení a dopĺňa zákon Národnej rady Slovenskej republiky č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (tlač 712) odporúča Národnej rade Slovenskej republiky zákon **schváliť s odporúčanými doplňujúcimi návrhmi.**

1. Súčasne gestorský výbor odporučil hlasovať o bodoch 1 - 10uvedených v IV. časti tejto spoločnej správy nasledovne

- o bodoch **1 – 3, 5, 7 – 9**  **spoločne**  s návrhom gestorského výboru **s c h v á l i ť**

- o bodoch **4, 6, 10**  **samostatne** s návrhom gestorského výboru **n e** **s c h v á l i ť**

2. Výbor poveril spoločného spravodajcu výborov **Antona B o b r í k a** predniesť v súlade s § 80 zákona č. 350/1996 Z. z. o rokovacom poriadku Národnej rady Slovenskej republiky spoločnú správu výborov na schôdzi Národnej rady Slovenskej republiky a návrhy v zmysle § 83 ods. 4 a § 84 ods. 2 zákona č. 350/1996 Z. z.

Predmetná spoločná správa výborov Národnej rady Slovenskej republiky o prerokovaní Vládneho návrhu zákona, ktorým sa mení a dopĺňa zákon Národnej rady Slovenskej republiky č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (tlač 712) bola schválená uznesením Výboru Národnej rady Slovenskej republiky pre zdravotníctvo (gestorský výbor) č. 121 z 21. októbra 2008.

Bratislava, 21. októbra 2008

**Viliam N o v o t n ý**

predseda

Výboru Národnej rady Slovenskej republiky

pre zdravotníctvo